<classify> Kopunovic, ambaye kikosi chake jana usiku kilitarajia kumenyana na timu ya Taifa Jangombe ikiwa ni hatua ya robo fainali ya michuano hiyo, alisema amegundua timu ambazo wanaelekea kukutana nazo zina uwezo mkubwa hivyo lazima wachezaji wake waongeze juhudi ili kupata ushindi.Tunaelekea katika hatua ngumu ni vyema tukaongeza juhudi ili tuweze kufanya vizuri kwa sababu timu tunazokwenda kukutana nazo siyo dhaifu, kama ilivyokuwa kwenye makundi tunachotakiwa ni kujipanga vizuri ili tuweze kucheza kwa kiwango cha juu na kupata ushindi, alisema Kopunovic.Kocha huyo aliyesaini mkataba wa mwaka mmoja kuifundisha Simba baada ya kutimuliwa kwa Mzambia Patrick Phiri, alisema anachokifanya kwa sasa ni kutengeneza kikosi ambacho kitacheza kwa ushirikiano kuanzia safu ya ulinzi hadi ya ushambuliaji, huku wote wakirudi kuzuia pindi timu inaposhambuliwa.Kopunovic alisema anafurahishwa kuona kikosi hicho kikionesha mabadiliko tangu alipoanza kukifundisha wiki iliyopita, jambo ambalo linampa matumaini ya kufanya vizuri kwenye michuano hiyo.Nafarijika kuona wachezaji wangu wakifanya vizuri mazoezini kwa kufuata kikamilifu yale ninayowaelekeza, hilo linanipa matumaini kwamba tunaweza kucheza fainali na lengo langu kama kocha ni kuwa mabingwa wa Kombe la Mapinduzi mwaka huu, alisema.  <topic>: MICHEZO 